
I. Vispārīgā informācija

1. Konkursa mērķis

1.1. Konkursa mērķis ir noteikt izdevīgāko piedāvājumu mutiskās un rakstiskās tulkošanas pakalpojumiem PMLP vajadzībām uz trīs gadiem, noslēdzot iepirkuma līgumu saskaņā ar pasūtītāja izstrādāto tehnisko specifikāciju.

1.2. Konkursa mērķis ir sasniegts, ja ir noslēgts iepirkuma līgums par mutiskās un rakstiskās tulkošanas pakalpojumiem PMLP vajadzībām uz trīs gadiem.

1.3. Iepirkuma metode – atklāts konkurss saskaņā ar Publisko iepirkumu likumu (turpmāk- konkurss).

1.4. Iepirkuma identifikācijas numurs - IeM NVA 2024/89.

2.  Pasūtītājs

2.1. Pasūtītājs ir Nodrošinājuma valsts aģentūra (turpmāk –aģentūra), reģ. Nr.90009112024, Čiekurkalna 1.līnija 1 k- 2, Rīga, LV-1026.
2.2. Kontaktpersona, kura pilnvarota sniegt organizatoriska rakstura informāciju par konkursu – aģentūras Nodrošinājuma valsts aģentūras Iepirkumu pārvaldes Iepirkumu nodaļas  vecākā referente Liene Kirķe, tālrunis 67829089, e-pasta adrese: iepirkumi@agentura.iem.gov.lv.

2.3. Finansēšanas avots – Pilsonības un migrācijas lietu pārvaldes pamatdarbības finansējums, EUR Eiropas migrācijas tīkla Latvijas kontaktpunkta finansējums, Patvēruma, migrācijas un integrācijas fonda (turpmāk - PMIF) 2021.-2027. gada programmas finansējums. 

2.4. Ne pasūtītājs, ne iepirkuma komisija (turpmāk – komisija) neuzņemas nekādu atbildību par pretendenta izmaksām piedāvājuma sagatavošanai un iesniegšanai neatkarīgi no konkursa rezultātiem.

2.5. Līgumslēdzēja iestāde konkursa rezultātā ir Pilsonības un migrācijas lietu pārvalde, reģ. Nr. 90000054163, Čiekurkalna 1. līnija 1, k-3, Rīga, LV-1026.
3. Konkursa pretendents
3.1. Par konkursa pretendentu var būt jebkurš no šādiem piegādātājiem, kas piedāvā tirgū sniegt pakalpojumus un kas iesniedzis piedāvājumu konkursa nolikumā (turpmāk - nolikums) noteiktajā kārtībā:

3.1.1. fiziskā persona;

3.1.2. juridiskā persona;

3.1.3. personālsabiedrība (pilnsabiedrība vai komandītsabiedrība), kurai nav juridiskās personas statuss;

3.1.4. piegādātāju apvienība (turpmāk - pretendents).
3.2. Visiem pretendentiem konkursā piemēro vienādus noteikumus.

3.3. Ja piedāvājumu konkursam iesniedz piegādātāju apvienība, piedāvājumam pievieno piegādātāju apvienības dalībnieku parakstītu vienošanos. Šajā punktā minētajā vienošanās norāda:

3.3.1. Piegādātāju apvienības dibināšanas mērķi un vienošanās darbības (spēkā esamības) termiņu;

3.3.2. Piegādātāju apvienības dalībnieku apliecinājumu par sadarbību nākotnē iepirkuma līguma izpildē;

3.3.3. Iepirkuma līguma daļas, kuras izpildīs katrs no piegādātāju apvienības dalībniekiem, un tās līgumcenu, kā arī to izpildei nepieciešamo resursu sadalījumu;

3.3.4. Apliecinājumu, ka, ja tiks pieņemts lēmums piegādātāju apvienībai piešķirt līguma slēgšanas tiesības, visi piegādātāju apvienības dalībnieki, uz kuru saimnieciskajām un finansiālajām iespējām piegādātājs balstās, lai izpildītu konkursa nolikumā noteiktās kvalifikācijas prasības nesīs solidāru atbildību pret pasūtītāju;

3.3.5. Dalībnieku, kurš pilnvarots parakstīt piedāvājumu un pārstāvēt piegādātāju apvienību konkursā, kā arī parakstīt iepirkuma līgumu.

3.4. Ja piegādātāju apvienību atzīst par konkursa uzvarētāju, tās dalībnieki pirms iepirkuma līguma noslēgšanas nolikumā noteiktajā termiņā nodibina vai nu personālsabiedrību, vai arī noslēdz sabiedrības līgumu, iesniedzot pasūtītājam sabiedrības līguma apliecinātu kopiju. Neizpildot šajā punktā minēto prasību, pasūtītājs uzskatīs, ka piegādātāju apvienība ir atteikusies noslēgt iepirkuma līgumu.
4. Papildus informācijas saņemšana par konkursu
4.1. Nolikums ir brīvi elektroniski pieejams aģentūras pircēja profilā https://www.eis.gov.lv/EKEIS/Supplier/Organizer/1097. Drukātā veidā to var saņemt trīs darbdienu laikā pēc attiecīgā pieprasījuma saņemšanas dienas, ja ir veikta pasūtītāja rēķinā norādītā samaksa, kas atbilst nolikuma kopijas pavairošanas un nosūtīšanas faktiskajiem izdevumiem, kas noteikti saskaņā ar Ministru kabineta 2006.gada 21.novembra noteikumiem Nr. 940 „Noteikumi par informācijas sniegšanas maksas pakalpojumiem”. 

4.2. Visu informāciju par konkursa norisi, kā arī atbildes uz ieinteresēto piegādātāju jautājumiem komisija sniedz rakstiski. 
4.3. Ieinteresētais piegādātājs jautājumu par konkursa nolikumu uzdod rakstiskā veidā, iesniedzot to aģentūras pircēja profilā šī konkursa sadaļā vai nosūtot to pa pastu uz nolikuma 2.1.punktā norādīto adresi un/vai uz nolikuma 2.2.punktā norādīto faksu un/ vai e-pastu. Pasūtītājs vienas darbdienas laikā nosūta apstiprinājumu par e-pasta saņemšanu nolikuma 2.2.punktā minētajā adresē.
4.4. Ja komisija no ieinteresētā piegādātāja saņem rakstisku jautājumu par konkursa norisi, atbildi tā sniedz rakstiskā veidā piecu darba dienu laikā no jautājuma saņemšanas dienas, bet ne vēlāk kā sešas dienas pirms piedāvājumu iesniegšanas termiņa beigām, ja jautājums ir saņemts savlaicīgi. Par jautājuma saņemšanas dienu uzskata pa pastu saņemtās vēstules reģistrācijas aģentūras lietvedībā datumu, datumu, kad vēstule personīgi iesniegta aģentūrā, bet pa elektronisko pastu vai pa faksu saņemtajām vēstulēm – saņemšanas datumu, kas norādīts attiecīgajā tehniskajā līdzeklī.

4.5. Komisija sniegto skaidrojumu kopā ar uzdoto jautājumu, bet nenorādot jautājuma iesniedzēju, publicē aģentūras pircēja profilā šī konkursa sadaļā, vienlaikus nosūtot informāciju jautājuma uzdevējam, ja jautājums uzdots ārpus EIS. Ieinteresētā piegādātāja pienākums ir pastāvīgi sekot aģentūras pircēja profilā publicētajai informācijai un ievērtēt to savā piedāvājumā. Uzskatāms, ka komisija ir sniegusi atbildi jautājuma uzdevējam, ja tas ir publicēts pircēja profilā.
4.6. Komisija nerīkos pakalpojumu sniegšanas vietas apskati.
5. Konkursa termiņi
5.1. Piedāvājumu iesniegšana notiek līdz 2024.gada 21.oktobra plkst. 10:00 EIS e-konkursu apakšsistēmā šī konkursa sadaļā.

5.2. Piedāvājumu atvēršanas procedūra notiek 2024.gada 21.oktobra plkst.14:00 Rīgā, Čiekurkalna 1. līnija 1 k- 2.

5.3. Iepirkuma līguma darbības termiņš ir trīs gadi no iepirkuma līguma noslēgšanas dienas.

II. Informācija par iepirkuma priekšmetu

6. Iepirkuma priekšmeta raksturojums

6.1. Iepirkuma priekšmets ir mutiskās un rakstiskās tulkošanas pakalpojumi PMLP vajadzībām uz trīs gadiem saskaņā ar pasūtītāja izstrādāto tehnisko specifikāciju.
6.2. Iepirkuma priekšmets atbilstoši CPV klasifikatoram: 79530000-8 (Rakstiskās tulkošanas pakalpojum) un 79540000-1 (Mutiskās tulkošanas pakalpojumi).
6.3. Iepirkuma priekšmets ir sadalīts divās iepirkuma priekšmeta daļās:
6.3.1. 1.daļa (atbilstoši tehniskajā specifikācijā norādītajam (1.pielikums);

6.3.2. 2.daļa (atbilstoši tehniskajā specifikācijā norādītajam (1.pielikums).
6.4. Pakalpojuma sniegšanas nosacījumi un to nodošanas-pieņemšanas kārtība saskaņā ar līguma projektā noteikto. 
6.5. Plānotās līgumcenas EUR bez PVN:

6.5.1. 1. daļa – 300  000 EUR;

6.5.2. 2. daļa - 650 413,22 EUR;

6.6. Samaksas nosacījumi:

6.6.1. priekšapmaksa – nav paredzēta;

6.6.2. norēķins - Pasūtītājs veic apmaksu par iepriekšējā mēnesī saņemtajiem pakalpojumiem pēc pakalpojuma pieņemšanas - nodošanas akta un rēķina saņemšanas iestādē 20 (divdesmit) darba dienu laikā.
7. Iepirkuma priekšmeta tehniskā specifikācija

7.1. Pakalpojumi ir jāveic saskaņā ar pasūtītāja izstrādāto tehnisko specifikāciju, kas ir nolikuma 1.pielikums.
7.2. Tehniskās specifikācijas aktualizācijas datums ir 2024.gada 24.septembris.

III. Informācija par piedāvājuma noformēšanu un iesniedzamajiem dokumentiem

8. Piedāvājuma iesniegšana konkursam

8.1. Pretendents piedāvājumu iesniedz elektroniskā formā (doc, docx, xls, xlsx, odf vai pdf formātā), kas parakstīts ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu.
8.2. Pretendents piedāvājumu var parakstīt ar drošu elektronisko parakstu un laika zīmogu vai izmantot EIS piedāvāto elektronisko parakstu.

8.3. Pretendents piedāvājumu iesniedz elektroniskā veidā EIS e-konkursu apakšsistēmā šī konkursa sadaļā. Piedāvājumu var iesniegt tikai reģistrēti EIS lietotājs.

8.4. Pretendents piedāvājumu iesniedz līdz 2024. gada 21.oktobra plkst. 10:00. Pēc šī termiņa piedāvājumus nepieņem.
8.5. Ārpus EIS e-konkursu apakšsistēmas iesniegtie piedāvājumi netiks izskatīti.

8.6. Pretendentu piedāvājumi, kas saņemti ārpus EIS e-konkursu apakšsistēmas, netiek atvērti, un pasūtītājs tos neatvērtus nosūta atpakaļ iesniedzējam.
8.7. Pretendenta piedāvājums sastāv no šādiem dokumentiem:

8.7.1. pretendenta apliecinājums par neatkarīgi izstrādātu piedāvājumu, kas noformēts atbilstoši nolikuma 2. pielikumā dotajam paraugam;
8.7.2. pretendenta pieteikums, kas noformēts atbilstoši nolikuma 3. pielikumā dotajam paraugam;
8.7.3. nolikuma 9. punktā norādītie pretendentu atlasei iesniedzamie dokumenti;
8.7.4. tehniskais piedāvājums saskaņā ar nolikuma 10. punktu;
8.7.5. finanšu piedāvājums saskaņā ar nolikuma 11. punktu.

8.8. Pretendents norāda tās piedāvājuma daļas, kuras satur informāciju, kas uzskatāma par komercnoslēpumu vai konfidenciālu, kā arī to, kāds ir šāda statusa tiesiskais pamats.

8.9. Pretendents piedāvājumu EIS e-konkursu apakšsistēmā iesniedz, aizpildot šī konkursa daļā ievietotās formas vai sagatavojot dokumentus ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas. Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumentu atvēršanas un nolasīšanas iespējām.

8.10. Pretendents piedāvājumi sagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas. Piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
8.11. Pretendents piedāvājumu iesniedz latviešu valodā. Pretendents piedāvājumā var iesniegt dokumentu oriģinālus vai to atvasinājumus. Piedāvājumā iesniegtajiem dokumentiem – oriģināliem vai to kopijām, kuri ir citā valodā, pretendents iesniedz arī to tulkojumu latviešu valodā, kura pareizību apliecina pretendents. Pretendents ir tiesīgs visu piedāvājumā iesniegto dokumentu atvasinājumu un tulkojumu pareizību apliecināt ar vienu apliecinājumu.
8.12. Pretendents jebkurā laikā līdz piedāvājumu iesniegšanas termiņa beigām var atsaukt vai grozīt savu piedāvājumu. Grozījumi vai atsaukums ir iesniedzami tikai elektroniski, izmantojot EIS e-konkursu apakšsistēmu. Atsauktos piedāvājumus un pēc piedāvājumu iesniegšanas termiņa beigām iesniegtos piedāvājumus neatver.
9. Pretendentu atlasei iesniedzamie dokumenti

9.1. Pretendentu atlases nosacījumi ir obligāti visiem pretendentiem, kas vēlas iegūt tiesības slēgt iepirkuma līgumu. Iesniedzot nolikuma 9. punktā pieprasītos dokumentus, pretendents apliecina, ka tā kvalifikācija ir pietiekama iepirkuma līguma izpildei.

9.2. Iesniedzot pieteikumu, pretendents apliecina arī to, ka uz viņu neattiecas nolikuma 14.2.punktā noteiktie izslēgšanas nosacījumi. Ja uz pretendentu attiecas kāds no nolikuma 14.2.punktā noteiktie izslēgšanas nosacījumiem, pretendents pieteikumam pievieno informāciju par tiem, kā arī var pievienot skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem un personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.
9.3. Lai apliecinātu atbilstību nolikuma 14.4.punktā norādītajiem pretendentu atlases kritērijiem, pretendentam jāiesniedz šādi dokumenti:
9.3.1. Līdzīgu sniegto pakalpojumu (t.i., tulkošanas/tulkojumu sniegšanas jomā) saraksts, norādot to, saņēmēju (juridiskās personas nosaukums, kontaktpersonas vārds, uzvārds, amats, tālruņa numurs), līgumsummas apjomu (ja attiecināms) un darbu izpildes laiku, bet ne vairāk kā par trīs iepriekšējiem gadiem no piedāvājuma iesniegšanas brīža. Pretendents, kura darbības laiks ir īsāks kā trīs gadi, pieprasīto informāciju iesniedz par savu darbības laiku  (paraugs nolikuma 4.pielikumā);
9.3.2. līguma izpildi apliecinošo dokumentu (līgumu, darbu pieņemšanas nodošanas aktu vai tml. dokuments) kopijas vai pasūtītāja atsauksmes par līdzīgi sniegto pakalpojumu sarakstā (nolikuma 4.pielikumā) norādītajiem pakalpojumiem;
9.3.3. apliecinājumu, ka visa iepirkuma līguma darbības laikā tā izpildei tiks piesaistīti nolikuma 14.4.punkta prasībām atbilstoši tulki.  
9.4. Visiem piegādātāju apvienības dalībniekiem jāiesniedz nolikuma 9.2.punktā pieprasītie dokumenti, nolikuma 9.3.punktā pieprasītie dokumenti atkarībā no līdzdalības piedāvājumā un paredzamā iepirkuma līguma izpildē.

9.5. Pretendents par viņa norādītajiem apakšuzņēmējiem iesniedz šādus dokumentus:

9.5.1. pretendenta apliecinājums, kurā norādītas līguma daļas, kuras pretendents plāno nodot apakšuzņēmējam, ar norādi, kādus pakalpojumus norādītais apakšuzņēmējs sniegs, un kas noformēts atbilstoši nolikuma 5.pielikumā dotajam paraugam; minētajā sarakstā norāda arī apakšuzņēmēju apakšuzņēmējus; šādā gadījumā attiecīgā apakšuzņēmēja pakalpojumu kopējo vērtību nosaka, ņemot vērā tā saistīto uzņēmumu sniedzamo pakalpojumu apjomu;
9.5.2. apakšuzņēmēja apliecinājums par sadarbību nākotnē iepirkuma līguma izpildē, kurā norādīta arī iepirkuma līguma daļa, kuras izpildi apakšuzņēmējs nodrošinās, kā arī pretendentam nododamie apakšuzņēmēja resursi, kas tiks izmantoti iepirkuma līguma izpildē.
9.6. Izziņas un citus dokumentus, kurus Publisko iepirkumu likuma noteiktajos gadījumos izsniedz Latvijas kompetentās institūcijas pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus- ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

9.7. Pretendentam ir tiesības nolikuma 14.punktā noteikto kvalifikācijas prasību atbilstības apstiprināšanai kā sākotnējo pierādījumu iesniegt Eiropas vienoto iepirkuma procedūru dokumentu. Šajā punktā minēto dokumentu sagatavo interneta vietnē http://espd.eis.gov.lv, izmantojot failu “ESPD.xml”, kas atrodams aģentūras pircēja profilā pie attiecīgā iepirkuma dokumentācijas, un iesniedz par katru no šādām minētajām personām:

9.7.1. piedāvājumu iesniegušo pretendentu (tostarp par katru piegādātāju apvienības dalībnieku atsevišķi),
9.7.2. pretendenta norādīto apakšuzņēmēju, kura sniegto pakalpojumu vērtība ir vismaz 10 000 euro no kopējā iepirkuma līguma vērtības;
9.7.3. pretendenta norādīto personu, uz kuras iespējām pretendents balstās, lai apliecinātu, ka tā kvalifikācija ir atbilstoša nolikumā noteiktajām prasībām.
9.8. Pretendents var iekļaut piedāvājumā Eiropas vienoto iepirkuma procedūru dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
10. Tehniskais piedāvājums

10.1. Pretendents var iesniegt piedāvājumu par visu iepirkuma priekšmetu kopā vai par vienu vai vairākām iepirkuma priekšmeta daļām. Pretendents nedrīkst iesniegt piedāvājuma variantus.

10.2. Tehniskajā piedāvājumā pretendents norāda šādu informāciju:

10.2.1. apliecinājumu, ka pretendents apņemas veikt tehniskajā specifikācijā (nolikuma 1.pielikums) norādītos pakalpojumus un tā rīcībā ir tehniskajā specifikācijā visi norādītie speciālisti un nepieciešamie tehniskie līdzekļi pakalpojumu nodrošināšanai;

10.2.2. apliecinājumu, ka uz līguma parakstīšanas brīdi  tiks iesniegts līguma saistību izpildes nodrošinājums 2000,00 euro apmērā par katru iepirkuma daļu.
11. Finanšu piedāvājums

11.1. Finanšu piedāvājumā pretendents norāda cenu par pakalpojumu, ievērojot šādus nosacījumus:
11.1.1. pakalpojuma vienības izcenojumā ir ietvertas visas izmaksas, kas saistītas ar pakalpojuma sniegšanu atbilstoši pasūtītāja izstrādātajai tehniskajai specifikācijai un ir saistītas ar līguma izpildi, ņemot vērā iepirkuma līguma projektā noteiktos izpildītāja pienākumus, tajā skaitā arī nodokļi un nodevas, izņemot pievienotās vērtības nodokli;
11.1.2. pakalpojuma cenā ir ietvertas darba izmaksas, materiālu izmaksas, piegādes izmaksas, nepieciešamo palīgmateriālu izmaksas, tehnikas un dažāda aprīkojuma izmantošanas izmaksas, kā arī ar pakalpojumu kvalitātes un garantijas nodrošināšanu saistītās izmaksas;
11.1.3. pakalpojuma cenā ir ietverti arī tādi riski kā likumdošanas izmaiņu risks, pakalpojuma (tajā skaitā arī materiālu, darbaspēka) sadārdzinājuma risks;
11.1.4. pakalpojuma vienības izcenojumos nav  pieļaujama nulles vērtības norādīšana; norādot nulles vērtību pretendents iesniedz skaidrojumu par nulles vērtības pakalpojuma iekļaušanu citu pakalpojuma pozīciju izmaksās vai par būtiskajiem piedāvājuma nosacījumiem (pakalpojumu izmaksām, īpaši izdevīgiem pakalpojumu sniegšanas apstākļiem, pakalpojumu īpašībām un oriģinalitāti, iespējām saņemt komercdarbības atbalstu), kas pretendentam ir pieejami, lai nodrošinātu norādītās pakalpojuma izmaksas.
11.2. Pretendents iesniedz finanšu piedāvājumu saskaņā ar nolikuma 6.-7.pielikumā (atkarībā no iepirkuma priekšmeta daļas, kurā tiek iesniegts piedāvājums) noteikto formu.
11.3. Pretendents finanšu piedāvājumā informāciju norāda euro bez pievienotās vērtības nodokļa ar precizitāti divas zīmes aiz komata.
IV. Piedāvājumu izskatīšana

12. Piedāvājumu atvēršanas sanāksme

12.1. Piedāvājumu atvēršanas sanāksme ir atklāta, un tā notiek 2024. gada 21.oktobra plkst. 14.00 attālināti - tiešsaistes režīmā, izmantojot EIS vietni. Ja piedāvājumu atvēršanas sanāksmes laikā pasūtītājam rodas interneta darbības traucējumi, datortehnikas vai citas izmantotās biroja tehnikas bojājumi, ko nav iespējams novērst īsā laikā, piedāvājumu atvēršanas sanāksmi pārceļ uz citu laiku, par ko publicē paziņojumu EIS e-konkursu apakšsistēmā.

12.2. Pēc piedāvājuma atvēršanas beigām komisija aģentūras pircēja profilā šī konkursa sadaļā publicē EIS izveidoto finanšu piedāvājumu apkopojumu.

12.3. Piedāvājumu noformējuma atbilstības, pretendentu atlasi, tehnisko piedāvājumu atbilstības pārbaudi un piedāvājumu vērtēšanu komisija veic slēgtā sanāksmē.
13. Piedāvājuma noformējuma atbilstība

13.1. Komisija izskata katra pretendenta piedāvājuma atbilstību nolikuma prasībām un pieņem lēmumu par tālāku piedāvājuma izskatīšanu.
13.2. Komisija noraida pretendenta piedāvājumu kā neatbilstošu noformējuma prasībām, ja nav iesniegta kāda no nolikuma 8.7. punktā norādītajām piedāvājuma sastāvdaļām, ja konstatētās neatbilstības ir būtiskas, apgrūtina piedāvājumu tālāku izskatīšanu vai rada pamatotas bažas par iesniegto piedāvājuma dokumentu kā vienota kopuma saglabāšanu. Komisija noraida pretendenta piedāvājumu kā neatbilstošu noformējuma prasībām, ja piedāvājums, nav parakstīts ar drošu elektronisko parakstu, kas satur laika zīmogu, vai izmantojot EIS piedāvāto elektronisko parakstu.
14. Pretendentu atlase

14.1. Pretendentu atlases nosacījumi ir obligāti visiem pretendentiem, kuri vēlas iegūt tiesības izpildīt pasūtījumu un slēgt iepirkuma līgumu.
14.2. Pretendentu izslēdz no dalības konkursā, ja uz pretendentu, kā arī uz personām, kuras minētas Publisko iepirkumu likuma 42.panta trešajā daļā, minētajā normā noteiktajā apmērā, attiecas  izslēgšanas nosacījumi, kas noteikti Publisko iepirkumu likuma 42.panta otrās daļas 1.-7.un 10.-14.apakšpunktos.

14.3. Pretendentu izslēdz no dalības konkursā, ja uz kādu no šādām personām noteiktās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas kavēs līguma izpildi:

14.3.1. pretendentu, tā valdes vai padomes locekli, patieso labuma guvēju
, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli;

14.3.2. personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība;

14.3.3. pretendenta norādīto apakšuzņēmēju, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt apakšuzņēmēju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja apakšuzņēmējs ir personālsabiedrība, ja pretendents to nav nomainījis nolikuma 19.punktā noteiktajā kārtībā.
14.4. Pretendenta kvalifikācijai jāatbilst šādiem nosacījumiem: 

14.4.1. pretendentam ir juridiskā tiesībspēja slēgt iepirkuma līgumu;
14.4.2. iepriekšējo 3 (trīs) gadu laikā ir sniegti līdzīga rakstura pakalpojumi  tulkošanas/tulkojumu sniegšanas jomā) vismaz trīs noslēgtu līgumu ietvaros, kur kopējā līgumu summa nav mazāka kā 100 000.00 euro bez PVN katrā iepirkuma daļā atsevišķi.
14.5. Pretendents iepirkuma līguma izpildē var balstīties uz apakšuzņēmēju tehniskajām iespējām tikai tad, ja šie komersanti sniegs pakalpojumus, kuru izpildei attiecīgās spējas ir nepieciešamas. Savukārt, ja pretendents balstās uz cita komersanta saimnieciskajām un finansiālajām iespējām, tad pretendentam un komersantam, uz kura iespējām pretendents balstās, jābūt solidāri atbildīgiem par iepirkuma līguma izpildi, par ko pretendentam jāiesniedz attiecīgi pierādījumi pēc savas izvēles. Pretendents, lai apliecinātu pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs attiecīgos pakalpojumus, kuru izpildei attiecīgās spējas ir nepieciešamas.
14.6. Ja piedāvājumu iesniegusi piegādātāju apvienība, kas izveidota atbilstoši nolikuma 3.3. punkta prasībām, tad vismaz vienam no dalībniekiem ir jāatbilst nolikuma 14.4.2.punkta prasībai.
14.7. Komisija pretendenta kvalifikāciju var atzīt par neatbilstošu, ja:
14.7.1. pretendents nav iesniedzis visus nolikuma 9.punktā pieprasītos dokumentus;
14.7.2. informācija publiskajos reģistros vai kāds no iesniegtajiem dokumentiem neapliecina pretendenta atbilstību nolikuma 14.punktā izvirzītajiem pretendenta atlases nosacījumiem;
14.7.3. pretendents ir sniedzis nepatiesu informāciju, lai apliecinātu atbilstību šajā nolikumā noteiktajām pretendentu kvalifikācijas prasībām, vai vispār nav sniedzis pieprasīto informāciju.
14.8. Pēc visu pārbaužu veikšanas komisija pieņem lēmumu par pretendenta atbilstību kvalifikācijas prasībām.
14. Tehniskā piedāvājuma izskatīšana

15.1. Pirms piedāvājumu vērtēšanas komisija pārbauda, vai pretendenta tehniskais piedāvājums atbilst tehniskajai specifikācijai.

15.2. Komisija pārbauda, vai:

15.2.1. tehniskajā piedāvājumā ir iesniegti visi saskaņā ar nolikuma 10.punktu pieprasītie dokumenti;

15.2.2. tehniskajā piedāvājumā iesniegtā informācija atbilst visām nolikuma 7.punktā izvirzītajām prasībām.

15.3. Pēc visu pārbaužu veikšanas komisija pieņem lēmumu par tehniskā piedāvājuma atbilstību tehniskajai specifikācijai.
16. Piedāvājuma vērtēšana

16.1. Komisija vērtē tikai tos piedāvājumus, kas nav noraidīti iepriekšējā izskatīšanā.

16.2. Komisija pārbauda, vai:

16.2.1. finanšu piedāvājumā nav aritmētiskās kļūdas;

16.2.2. finanšu piedāvājums nav nepamatoti lēts.

16.3. Ja komisija konstatē aritmētisko vai pārrakstīšanās kļūdu finanšu piedāvājumā, tā rīkojas šādi:
16.3.1. ja pretendents ir grozījis vienību skaitu, tad komisija labo piedāvājumu atbilstoši nolikuma 6.-7.pielikumā noteiktajam vienību skaitam;
16.3.2. ja konstatēta neatbilstība starp vienības cenu un piedāvāto līgumcenu, kas iegūta sareizinot vienības cenu ar apjomu, tad noteicošā ir norādītā vienības cena.

16.4. Par veikto labojumu finanšu piedāvājumā, komisija informē pretendentu.
16.5. Vērtējot finanšu piedāvājumu, komisija ņem vērā laboto piedāvājumu.
16.6. Konstatējot nepamatoti lēta piedāvājuma pazīmes, komisija veic pārbaudi nepamatoti lēta piedāvājuma identificēšanai. Šādā gadījumā komisija rīkojas atbilstoši Publisko iepirkumu likuma 53.pantā noteiktajam. Iepirkuma komisija rakstveidā pieprasa detalizētu paskaidrojumu par būtiskajiem piedāvājuma nosacījumiem, ievērojot Publisko iepirkumu likumā noteikto kārtību. Komisija izvērtē pretendenta sniegto skaidrojumu un komisijai pieejamo informāciju un pieņem lēmumu par piedāvājuma noraidīšanu vai tālāku vērtēšanu.
16.7. Komisija nolikumā noteiktajā kārtībā izvēlas saimnieciski visizdevīgāko piedāvājumu katrā iepirkuma priekšmeta daļā atsevišķi.

16.8. Komisija, nosakot saimnieciski izdevīgāko piedāvājumu, izmanto vienīgo kritēriju “viszemākā piedāvājuma summa kopā”.
16.9. Ja pēc piedāvājumu vērtēšanas atbilstoši nolikuma 16.8.punktā noteiktajam vērtēšanas kritērijiem, vairāku piedāvājumu summa kopā būs vienāda, komisija izvēlēsies piedāvājumu, kur “Cena kopā EUR bez PVN būs zemāka” – 1. daļā valodu grupā “angļu valoda: no/uz – latviešu valoda”, 2. daļā valodu grupā  “dari valoda: no/uz – latviešu valoda”. 
V. Informācija par komisijas darbu un lēmumu pieņemšanu

17. Komisijas darba procedūra un lēmumu pieņemšanas kārtība
17.1. Komisija darbojas saskaņā ar nolikumu un Publisko iepirkumu likumu un citiem publisko iepirkumu regulējošiem normatīvajiem aktiem.

17.2. Komisija sastāv no 5 locekļiem. Komisijas sastāvs apstiprināts ar aģentūras 2024. gada 10.jūlija rīkojumu Nr. 648.
17.3. Komisijas sēdes vada komisijas priekšsēdētājs. Priekšsēdētāja prombūtnes laikā komisijas priekšsēdētāja pienākumus pilda komisijas priekšsēdētāja vietnieks.

17.4. Komisijas sēdes protokolē komisijas sekretārs. Protokolu paraksta visi sēdē klātesošie komisijas locekļi. Ja kāds no komisijas locekļiem nepiekrīt protokolā fiksētajiem secinājumiem un lēmumiem, viņam ir tiesības rakstveidā izteikt savu īpašo viedokli, kuru  pievieno protokolam.

17.5. Komisija ir lemttiesīga, ja komisijas sēdē piedalās vismaz divas trešdaļas no komisijas locekļiem.

17.6. Komisija lēmumu pieņem sēdes laikā, atklāti balsojot. Lēmums ir pieņemts, ja par to balso vairākums no sēdē klātesošajiem komisijas locekļiem. Ja balsis sadalās līdzīgi, tad komisijas priekšsēdētāja balss ir izšķirošā.

18. Komisijas tiesības un pienākumi

18.1. Komisija savas kompetences ietvaros pieņem lēmumus, kā arī veic citas darbības saskaņā ar konkursa nolikumu. Gadījumos, kas nav atrunāti nolikumā, komisija rīkojas publisko iepirkumu reglamentējošajos normatīvajos aktos noteiktajā kārtībā.
18.2. Komisijas pienākumi:

18.2.1. izskatīt pretendentu piedāvājumus atbilstoši konkursa nolikumam un Publisko iepirkumu likumā noteiktajam;

18.2.2. lemt par konkursam iesniegto dokumentu neizskatīšanu sakarā ar iesniegšanas noteikumu pārkāpšanu vai sakarā ar to neatbilstību konkursa nolikumam;

18.2.3. pieņemt lēmumu par konkursa rezultātiem;

18.2.4. veikt citas normatīvajos aktos un konkursa nolikumā paredzētās darbības.

18.3. Komisijas tiesības:

18.3.1. pieprasīt iesniegt rakstisku paskaidrojumu vai papildus informāciju par piedāvājumā ietverto informāciju. Šādu paskaidrojumu pieprasa tikai precizēšanas nolūkos, ja piedāvājumā ietvertā informācija ir nepilnīga vai neprecīza, un tas nedod pretendentam tiesības jebkādā veidā mainīt savu piedāvājumu;

18.3.2. pieaicināt komisijas darbā atzinumu došanai ekspertus ar padomdevēja tiesībām;

18.3.3. pārliecināties par sniegtās informācijas patiesumu;

18.3.4. labot aritmētiskās kļūdas pretendentu finanšu piedāvājumos;

18.3.5. veikt citas darbības, kas izriet no nolikuma;

18.3.6. pieņemt lēmumu slēgt iepirkuma līgumu ar izdevīgākā piedāvājuma iesniedzēju vai pārtraukt konkursu, neizvēloties nevienu piedāvājumu, ja tam ir objektīvs pamatojums;
18.3.7. aizdomu rašanās gadījumā par kāda pretendenta iesniegtu nepamatoti lētu piedāvājumu rīkoties atbilstoši Publisko iepirkumu likumā noteiktajam;
18.3.8. pieņemt lēmumu Pretendentu kvalifikācijas atbilstības pārbaudi veikt tikai tam Pretendentam, kuram būtu piešķiramas iepirkuma līguma slēgšanas tiesības.

18.4. Komisija papildus informācijas pieprasījumu pretendentiem nosūta elektroniski uz pretendenta pieteikumā norādīto e-pasta adresi, izmantojot drošu elektronisko parakstu vai pievienojot elektroniskajam pastam skenētu dokumentu.

19. Lēmuma pieņemšana

19.1. Komisija pēc piedāvājumu izvērtēšanas, pārbauda nolikuma 14.2.,14.3. punktā noteikto izslēgšanas nosacījumu esamību attiecībā uz pretendentu, kuram būtu piešķiramas līguma slēgšanas tiesības un visām personām, kas noteiktas Publisko iepirkumu likuma 42.panta trešajā daļā, ievērojot Publisko iepirkumu likuma 42.pantā noteikto izslēgšanas nosacījumu pārbaudes kārtību un ievērojot Publisko iepirkumu likuma 43. pantā par uzticamības nodrošināšanai iesniegto pierādījumu vērtēšanu noteikto regulējumu.
19.2. Ja, veicot pārbaudi, Komisija konstatē nolikuma 14.2.,14.3. punktā minētos izslēgšanas gadījumus, tā rīkojas atbilstoši Publisko iepirkumu likuma 42.panta un Publisko iepirkumu likuma 43.panta nosacījumiem.

19.3. Komisija izslēdz Pretendentu no dalības atklātā konkursā Publisko iepirkumu likuma 42.panta otrajā daļā noteiktajos gadījumos, ievērojot Publisko iepirkumu likuma 42.pantā un Publisko iepirkumu likuma 43.pantā noteikto regulējumu.

19.4. Komisija pēc piedāvājumu izvērtēšanas Starptautisko un Latvijas Republikas nacionālo sankciju likumā noteiktajā kārtībā pārbauda nolikuma 14.3. punktā noteikto izslēgšanas nosacījumu esamību attiecībā uz katru no šādām personām:
19.4.1. pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli;

19.4.2. personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība;
19.4.3. pretendenta norādīto apakšuzņēmēju, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt apakšuzņēmēju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja apakšuzņēmējs ir personālsabiedrība.

19.5. Lai iepirkuma komisija pārbaudītu, vai uz ārvalstī reģistrētu pretendentu, kuram būtu piešķiramas līguma slēgšanas tiesības, neattiecas Starptautisko un Latvijas Republikas nacionālo sankciju likumā  noteiktās sankcijas,  iepirkuma komisija pieprasa, lai pretendents iesniedz attiecīgās ārvalsts kompetentās institūcijas izziņu, kas atspoguļo aktuālo informāciju par pretendenta amatpersonām – valdes vai padomes locekļiem, patiesā labuma guvējiem, pārstāvēttiesīgajām personām vai prokūristiem vai personām, kuras ir pilnvarotas pārstāvēt pretendentu darbībās, kas saistītas ar filiāli. Šajā punktā minētās informācijas iesniegšanai nosaka termiņu, kas nav īsāks par 10 darbdienām pēc pieprasījuma nosūtīšanas dienas.

19.6. Ja nolikuma 19.5. punktā noteiktā informācija ārvalsts kompetentās institūcijas izziņās netiek izsniegta, ārvalstī reģistrēts vai pastāvīgi dzīvojošs pretendents to var aizstāt ar zvērestu vai, ja zvēresta došanu attiecīgās valsts normatīvie akti neparedz, - ar paša pretendenta vai citas nolikuma 19.4.punktā minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas (pastāvīgās dzīvesvietas) valstī.

19.7. Komisija pēc Publisko iepirkumu likuma 42.pantā un Publisko iepirkumu likuma 43.pantā noteikto regulējumu piemērošanas un tajos minēto pierādījumu saņemšanas un pārbaudes, pieņem lēmumu par iepirkuma līguma slēgšanu.

19.8. Ja pretendents, kuram būtu piešķiramas iepirkuma līguma slēgšanas tiesības, nolikuma 14.punktā noteikto kvalifikācijas prasību atbilstības apstiprināšanai kā sākotnējo pierādījumu ir iesniedzis Eiropas vienoto iepirkuma procedūru dokumentu, komisija pirms lēmuma pieņemšanas pieprasa iesniegt dokumentus, kas apliecina pretendenta atbilstību nolikuma 14.punktā noteiktajām kvalifikācijas prasībām.

19.9. Komisija par pieņemto lēmumu par konkursa rezultātu vienlaikus (t.i., vienā dienā) informē visus pretendentus triju darbdienu laikā pēc lēmuma pieņemšanas, nosūtot paziņojumu elektroniski, izmantojot drošu elektronisko parakstu vai pievienojot elektroniskajam pastam skenētu dokumentu. Komisija, informējot par rezultātiem, ir tiesīga neizpaust konkrēto informāciju, ja tā var kaitēt sabiedrības interesēm vai tādējādi tiktu pārkāptas piegādātāja likumīgās komerciālās intereses vai godīgas konkurences noteikumi.

19.10. Komisija sagatavo iepirkuma procedūras ziņojumu un publicē to aģentūras pircēja profilā šī konkursa sadaļā 5 darbdienu laikā pēc lēmuma pieņemšanas par iepirkuma procedūras rezultātiem.

VI. Informācija par konkursa pretendentiem

20. Pretendenta tiesības un pienākumi

20.1. Piedalīšanās konkursā ir pretendentu brīvas gribas izpausme. Iesniedzot savu piedāvājumu dalībai konkursā, pretendents visā pilnībā pieņem un ir gatavs pildīt visas nolikuma prasības, kā arī likumdošanas aktos paredzētās normas. Ja pretendenta piedāvājums vai tā daļa būs pretrunā ar nolikumu, tā netiks akceptēta un var būt par iemeslu piedāvājuma noraidīšanai.

20.2. Pretendentam ir rūpīgi jāizskata un jārespektē visi norādījumi, formas, noteikumi un specifikācijas, kas iekļauti nolikumā. Gadījumā, ja pretendents konstatē pretrunas starp kādām nolikuma daļām vai kāda no nolikuma daļām viņam nav skaidra, pretendentam ir jāprasa skaidrojums no komisijas.

20.3. Pretendentam ir pilnībā jāsedz piedāvājuma sagatavošanas un iesniegšanas izmaksas.

20.4. Pretendentam ir tiesības iesniegt sūdzības par komisijas darbību, tajā skaitā par apstiprināto nolikumu, kā arī pārsūdzēt tās pieņemto lēmumu Publisko iepirkumu likumā noteiktajā kārtībā.

20.5. Pretendents atbildi uz komisijas papildus informācijas pieprasījumu sniedz nosūtot elektroniski uz nolikuma 2.2.punktā norādīto e-pasta adresi.
VII. Informācija par iepirkuma līgumu 
21. Iepirkuma līguma noslēgšana

21.1. Konkursa uzvarētājs iegūst tiesības slēgt iepirkuma līgumu par konkursa iepirkuma priekšmetu.

21.2. Iepirkuma līgumu ar konkursa uzvarētāju līgumslēdzēja iestāde noslēdz, pamatojoties uz konkursa nolikumu un pretendenta piedāvājumu.

21.3. Līgumslēdzēja iestāde iepirkuma līgumu ar konkursa uzvarētāju noslēdz ne agrāk kā nākamajā darbdienā pēc Publisko iepirkumu likumā noteiktā nogaidīšanas termiņa beigām.

21.4. Komisija pieņem lēmumu slēgt iepirkuma līgumu ar nākamo pretendentu, kurš piedāvājis piedāvājumu ar zemāko cenu, vai pārtraukt konkursu, neizvēloties nevienu piedāvājumu, ja:
21.4.1. izraudzītais pretendents atsakās slēgt iepirkuma līgumu ar pasūtītāju;
21.4.2. pretendents, kurš atzīts par uzvarētāju, 10 dienu laikā pēc iepirkuma līguma projekta nosūtīšanas nenoslēdz iepirkuma līgumu, t.i., neiesniedz parakstītu iepirkuma līgumu;
21.4.3. nolikumā 3.4.punktā noteiktajā gadījumā 10 dienu laikā pēc uzaicinājuma iepirkuma līguma noslēgšanai nosūtīšanas neiesniedz sabiedrības līguma kopiju vai neinformē par personālsabiedrības nodibināšanu.
21.5. Ja pieņemts lēmums slēgt iepirkuma līgumu ar nākamo pretendentu, kurš piedāvājis nākošo piedāvājumu ar zemāko cenu, bet tas atsakās slēgt iepirkuma līgumu, komisija pieņem lēmumu pārtraukt iepirkuma procedūru, neizvēloties nevienu piedāvājumu.

21.6. Iepirkuma līguma projekts ir pievienots nolikuma 8.pielikumā.
� Atbilstoši Noziedzīgi iegūtu līdzekļu legalizācijas un terorisma un un proliferācijas finansēšanas novēršanas likuma 1.panta 5.puntam tā ir fiziskā persona, kura klienta- juridiskās personas- īpašnieks vai kura kontrolē klientu, vai kuras vārdā, labā, interesēs tiek nodibinātas darījuma attiecības vai tiek veikts gadījuma rakstura darījums, un tā ir vismaz: a) attiecībā uz juridiskajām personām- fiziskās persona, kurai tiešas vai netiešas līdzdalības veidā pieder vairāk kā 25% no juridiskās personas kapitāla daļām vai balsstiesīgajām akcijām vai kura to tiešā vai netiešā veidā kontrolē, b) attiecībā uz juridiskajiem veidojumiem- fiziskā persona, kurai pieder vai kuras interesēs ir izveidots vai darbojas juridisks veidojums vai kura tiešā vai netiešā veidā īsteno kontroli pār to, tostarp kura ir šāda veidojuma dibinātājs, pilnvarnieks vai pārraudzītājs( pārvaldnieks)

